“ปรีดี” เข้ากระทรวงการคลัง วันแรก มอบนโยบายผู้บริหารระดับสูง ลุ้นมาตรการกระตุ้นศก.
“ปรีดี” รมว.คลัง เข้ากระทรวงวันแรก มอบนโยบายผู้บริหารระดับสูง ลุ้นมาตรการกระตุ้นเศรษฐกิจ
“ปรีดี” รมว.คลัง เข้ากระทรวงวันแรก มอบนโยบายผู้บริหารระดับสูง ลุ้นมาตรการกระตุ้นเศรษฐกิจ
17 ส.ค. 2563

ผู้สื่อข่าวรายงานว่า วันนี้ (17 ส.ค.63) นายปรีดี ดาวฉาย รัฐมนตรีว่าการกระทรวงการคลัง เดินทางเข้าปฏิบัติหน้าที่ที่กระทรวงการคลังเป็นวันแรก หลังเข้ารับตำแหน่งอย่างเป็นทางการ โดยมีการประชุมมอบนโยบายการทำงานให้กับผู้บริหารระดับสูงของกระทรวงฯ
ท่ามกลางการจับตาว่าจะมีนโยบาย หรือมาตรการเร่งด่วน ออกมากระตุ้นเศรษฐกิจหรือไม่ หลังจากที่วันนี้ สำนักงานสภาพัฒนาการเศรษฐกิจและสังคมแห่งชาติ (สศช.) หรือสภาพัฒน์ ได้แถลงตัวเลขเศรษฐกิจไทย หรือ จีดีพี ไตรมาส 2 ปี 2563 ที่ออกมาติดลบร้อยละ 12.2 และการคาดการณ์ว่าทั้งปีจะติดลบร้อยละ 7.5 ว่าจะมีมาตรการเพิ่มเติมหรือไม่



นอกจากนี้ นายสุพัฒนพงษ์ พันธ์มีเชาว์ รองนายกรัฐมนตรี และ รมว.พลังงาน ยังได้เข้าร่วมประชุมกับหน่วยงานในระดับ Macro คือสำนักงานสภาพัฒนาการเศรษฐกิจและสังคมแห่งชาติ และกระทรวงการคลัง จากนั้นจะมีการแถลงข่าวที่ทำเนียบรัฐบาล


